યુપીના હાપુડની 20 વર્ષની ચાંદની અવિવાહિત છે. પરંતુ છેલ્લા કેટલાક સમયથી અચાનક જ તેનું પેટ વધવા લાગ્યું હતું અને તે એટલું વધી ગયું હતું કે જાણે તે પ્રેગ્નન્ટ હોય. ગભરાયેલી ચાંદની જ્યારે એમ્સ પહોંચી, ત્યારે તપાસમાં ખબર પડી કે તેના પેટમાં ખૂબ મોટું ટ્યુમર છે, જે ગર્ભાશયની એકદમ નજીક છે. તેથી ડોક્ટર્સ માટે પણ આ ચેલેન્જની વાત હતી કે કિશોરીની નાની ઉંમર અને ગર્ભાશયની પાસે ટ્યુમર હોવાના કારણે ગર્ભાશય કાઢવું પણ પડી શકે છે.